Territorium Camtschaticum

Territorium CamtschaticumCf. Camtschatka et binomina , . vel KamtchaticumCf. binomina Rhodothamnus kamtchaticus, Ammobaculites kamtchaticus, Sedum kamtchaticum, Rhododendron kamtchaticum, etc.  (Russice Камчатский край, tr. Kamčatskij kraj) est subiectum Foederationis Russicae, die 1 Iulii 2007 formatum, cum regio Camtschatica et districtus autonomus CoraecicusCf. Coraeci, lingua Coraecica. coniuncti essent. In Districtum foederalem Extremorientalem inclusum est.

In paeninsula Camtschatka inter mare Ochotense (in occidente) et mare Beringianum Oceanumque Pacificum situm est. In septentrione cum regione Magadanensi (in septentrio-occidente) et districtu autonomo Tschucotico conterminum est. Aream 464 275 chm² et plus 314 milia incolarum (anno 2019) habet. Urbs capitalis est Petropaulopolis.

Maiora territorii flumina sunt Penzhina et Camtschatca et Olutora.

Montium igniferorum Camtschatkae mons Fontinalis altissimus est; ceterae mons Innominatus, mons Avaczensis, mons Coraecicus sunt. Multae aquae calidae salientes in Valle scauturiginum geyzerianarum sub monte Kronokiensi in territorio siti sunt. Shivelucz est montium igniferorum Camtschatkae erumpentium maxime septentrionalis.

Insulae Praefectoriae (Beringii et Aenea) et insula VerchoturoviiA. Krivochizhin, V. Siplivinsky, De flora insulae Verchoturovii, in: Novitates systematicae plantarum vascularium, 1974, p. 311. partes territorii sunt.

Notae

Nexus externi

 Situs proprius territorii Camtschatici 
 Pagina de territorio Camtchatico Encyclopaediae Russicae Magnae 

Categoria:Constituta 2007
!